b"\n_START_ARTICLE_\nEl llibre negre (pel\xc2\xb7l\xc3\xadcula de 2006)\n_START_SECTION_\nArgument\n_START_PARAGRAPH_\nLa hist\xc3\xb2ria tracta d'una jove dona jueva als Pa\xc3\xafsos Baixos que intenta sobreviure al final de la Segona Guerra Mundial._NEWLINE_Rachel Stein \xc3\xa9s una bella cantant jueva l'amagatall de la qual queda destru\xc3\xaft fortu\xc3\xaftament per una bomba. Desesperada, decideix travessar el parc natural de Biesbosch juntament amb un altre grup de jueus cap als ja alliberats Pa\xc3\xafsos Baixos meridionals. No obstant aix\xc3\xb2, la seva barca resulta interceptada per una patrulla alemanya i tots els que van en ella s\xc3\xb3n massacrats. Nom\xc3\xa9s Rachel aconsegueix sobreviure.\n_START_SECTION_\nCr\xc3\xadtica\n_START_PARAGRAPH_\nEl director neerland\xc3\xa8s Paul Verhoeven va arrasar a les taquilles del seu pa\xc3\xads natal amb aquest drama sobre una jove jueva que es converteix en espia durant la Segona Guerra Mundial despr\xc3\xa9s de sobreviure a una trobada amb els nazis. Malgrat el gran \xc3\xa8xit econ\xc3\xb2mic, la premsa neerlandesa li va dedicar cr\xc3\xadtiques confrontades, encara que tots van coincidir en la gran interpretaci\xc3\xb3 de Carice van Houten. No obstant aix\xc3\xb2, els premis que va rebre i la gran acollida que va obtenir a nivell internacional van provocar que El llibre negre es convert\xc3\xads en la candidata per representar els Pa\xc3\xafsos Baixos en la cerim\xc3\xb2nia dels premis Oscar, encara que no va aconseguir ser seleccionada.\n_START_SECTION_\nPremis\n_START_PARAGRAPH_\nLa pel\xc2\xb7l\xc3\xadcula va estar nominada al BAFTA a la millor pel\xc2\xb7l\xc3\xadcula de parla no anglesa."